Държавен вестник, бр. 45, 2020 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  45
ОФИЦИАЛЕН РАЗДЕЛ
МИНИСТЕРСТВА 
И ДРУГИ ВЕДОМСТВА
МИНИСТЕРСТВО
НА МЛАДЕЖТА И СПОРТА
КОНВЕНЦИЯ
на Съвета на Европа за интегриран подход 
към безопасност, сигурност и обслужване по 
време на футболни мачове и други спортни 
мероприятия
(Ратифицирана със закон, приет от 44-то 
Народно събрание на 2 октомври 2019 г. – ДВ, 
бр. 81 от 2019 г. В сила за Република България 
от 1 февруари 2020 г.)
Като изтъкват, че припокриващият се 
характер на тези мерки изисква съответните 
агенции да развиват ефективни междуна­
родни, национални и местни партньорства, 
за да подготвят и да осигурят интегриран 
и балансиран междуведомствен подход към 
безопасността, сигурността и обслужването 
при футболни срещи и други спортни прояви; 
Като изтъкват, че събитията извън спортни­
те стадиони могат да имат пряко въздействие 
върху събитията на стадиона и обратно;
Като изтъкват, че консултациите с ключови 
заинтересовани страни, особено с поддръжни­
ците и местните общности, могат да подпомог­
нат съответните агенции при намаляването на 
рисковете по отношение на безопасността и 
сигурността и при създаването на приветлива 
атмосфера в стадиона и извън него;
Решени да предприемат общи и коопера­
тивни действия за намаляване на рисковете 
за безопасността и сигурността по време на 
футболни срещи и други спортни прояви, за 
осигуряване приятно преживяване за зрите­
лите, участниците и местните общности;
Основавайки се на съдържанието на Ев­
ропейската конвенция за насилието и лошото 
поведение на зрители при спортни прояви и 
в частност на футболни срещи (ETS № 120), 
открита за подписване в Страсбург на 19 август 
1985 г. (наричана по-долу „Конвенция № 120“);
Предвид обширния европейски опит и 
добри практики, довели до разработването 
на нов интегриран и партньорски подход по 
отношение на безопасността и сигурността на 
зрителите, отразен по-специално в Препоръка 
Rec (2015) 1 във връзка с безопасността, сигур­
ността и обслужването при футболни срещи 
и други спортни прояви, приета на 40-ото 
заседание на 18 юни 2015 г. на Постоянния 
комитет на Конвенция № 120; 
се споразумяха за следното:
Член 1 – Обхват
1. В рамките на своите съответни консти­
туционни разпоредби страните предпри­
емат необходимите стъпки за влизане в 
сила на разпоредбите на тази конвенция 
по отношение на футболни срещи или 
турнири, които се играят на тяхната 
територия от професионални футболни 
клубове и национални отбори.
2. Страните могат да прилагат разпоредбите 
на тази конвенция при други спортове 
или спортни прояви, които се провеж­
дат на тяхна територия, включително 
непрофесионални футболни срещи, осо­
бено при обстоятелства, при които са 
налице рискове за безопасността или 
сигурността.
Член 2 – Цел
Целта на настоящата конвенция е да оси­
гури безопасна, сигурна и приятелска среда 
за футболни срещи и други спортни прояви. 
За тази цел страните по споразумението:
a. възприемат интегриран, междуведом­
ствен и балансиран подход към безо­
пасността, сигурността и обслужването 
въз основа на характера на ефективни 
местни, национални и международни 
партньорства и сътрудничество;
b. гарантират, че всички публични и частни 
агенции и други заинтересовани страни 
изтъкват, че безопасността, сигурността 
и предоставянето на услуги не могат да 
бъдат разглеждани изолирано и могат 
да окажат пряко влияние върху предос­
тавянето на останалите два компонента;
c. при разработването на интегриран под­
ход към безопасността, сигурността и 
обслужването взимат предвид добрите 
практики.
Член 3 – Определения
За целите на настоящата конвенция тер­
мините:
a. „мерки за безопасност“ означава всяка 
мярка, която е разработена и изпълне­
на с основна цел защита на здравето 
и благосъстоянието на лица и групи, 
които посещават или участват във фут­
болна среща или друга спортна проява 
на стадиона или извън него, или които 
пребивават или работят в близост до 
проявата;
b. „мерки за сигурност“ означава всяка 
мярка, разработена и изпълнена с ос­
новна цел предотвратяване, намаляване 
риска и/или реакция в отговор на всяко 
насилие или друга престъпна дейност 
или нарушение на реда, извършено във